1624年，原佔領澎湖嘅荷蘭人同明軍簽約，放棄澎湖，轉入臺南，荷蘭人首先喺北汕尾（今臺南四草）起咗間商館，1625年喺「一鯤鯓」（今臺南安平）建成「熱蘭遮城」，為增加米、糖產量，開始招募中國福建居民去開荒。1626年至1642年，西班牙亦短暫霸住臺灣北部，西班牙人喺雞籠（今基隆）同社寮島（今和平島）打造聖薩爾瓦多城，之後又佔領蛤仔難（今宜蘭），又喺滬尾（今淡水）起「聖多明哥城」（今紅毛城原址）。